Jan Ubøe

Jan Ubøe (født 1959) er en norsk matematiker, og professor i matematikk ved Norges Handelshøyskole (NHH).

Han mottok sin doktorgrad i matematikk fra Universitetet i Oslo i 1987. Doktorgradsavhandlingen, Brownian Motion and Analytic Functions, ble veiledet av Bernt Karsten Øksendal.

Ubøes innovative arbeid på Wick-multiplikasjon har ledet til flere internasjonale publikasjoner, samt flere andre doktorgradsavhandlinger basert på denne teorien. Han har publisert forskning på flere forskjellige områder i matematikk og økonomi: teori om Stokastisk differensialligninger, Opsjonsteori, transportvitenskap og ledelsesvitenskap.

I tillegg til å publisere i vitenskapelige tidsskrifter og bøker, skriver han ofte om utdanningsspørsmål og målstyring i norske medier. Han har også mottatt Bronsesvampen.

Referanser 

Professorer ved Norges Handelshøyskole
Norske matematikkprofessorer